Parhaassa tapauksessa yritysten laskuja ei tarvitse käsitellä lainkaan, mikäli ne ovat täysin automatisoituja sääntöjen, tekoälyn ja muiden ostolaskujärjestelmän piirteiden avulla. Mikäli automaatio ei ole mahdollista, laskujen käsittely alkaa laskun saapumisesta. Laskun saavuttua, ostoreskontra lisää tarvittavat tiliöintitiedot ostolaskujärjestelmään. Tämän jälkeen ostolasku lähtee asiatarkastettavaksi ja hyväksyttäväksi ennalta määritetyn hyväksynnän kierron mukaisesti. Kun ostolasku on hyväksytty ja tarkistettu, se voidaan siirtää maksuun.